Renfield: Filem Dracula Lakonan Nicolas Cage Akan Ditayangkan Di Pawagam Pada 2023
Penggambaran filem terbaru Universal Monsters, Renfiled telahpun bermula, dan menurut laporan media, filem tersebut dijangka tayang pada tahun hadapan, iaitu pada 14 April 2023.  Universal Pictures telah menyenaraikan Nicolas Cage untuk memainkan watak Count Dracula dalam filem cereka yang akan datang.  Renfield berdasarkan idea dari pencipta The Walking Dead, Robert Kirkman dengan Chris McKay (The Tomorrow War) telah dipilih untuk mengarahkan filem seram terbaru itu. Nicholas Hoult (Warm Bodies, Mad Max: Fury Road) turut terlibat dalam filem akan datang dengan memainkan watak utama sebagai pembantu Dracula.  Warm Bodies, Mad Max: Fury Road Filem ini digambarkan sebagai “penggembaraan moden dengan nada komedi.” Ceritanya berpusat pada Renfield (Hoult), yang telah menjadi bosan selama berabad-abad sebagai pembantu Dracula (Cage). Pembantu itu mendapat nafas baru dalam hidupnya dan mungkin juga penebusan apabila dia bertemu dengan polis trafik yang sentiasa marah, Rebecca Quincy (Awkwafina).” Turut menyertai barisan pelakon adalah Ben Schwartz, Adrian Martinez, Shohreh Aghdashloo dan Bess Rouss.  Nicolas Cage baru-baru ini mengusik watak Draculanya dalam Renfield, dengan menyatakan bahawa pergerakan watak itu telah diilhamkan oleh filem seram termasuk Ringu dan juga Malignant arahan James Wan! Ryan Ridley (Rick and Morty) menulis lakon layar Renfield. 